**Κόνιτσα 18/05/2020**

**ΔΕΛΤΙΟ ΤΥΠΟΥ**

ΔΗΜΟΣ ΚΟΝΙΤΣΑΣ: ΣΥΝΑΝΤΗΣΗ ΔΗΜΑΡΧΟΥ ΜΕ ΔΑΣΕΡΓΑΤΕΣ ΤΟΥ ΔΑΣΕ ΔΙΣΤΡΑΤΟΥ.

Την Πέμπτη 14-05-2020 ο Δήμαρχος Κόνιτσας Νικόλαος Εξάρχου επισκέφθηκε τους δασεργάτες του Δασικού Συνεταιρισμού ΔΑΣΕ Διστράτου στη θέση Λιβάδι Τζιότζιου στην εδαφική περιφέρεια της Κοινότητας Βούρμπιανης. Αναδείχθηκαν και συζητήθηκαν εκτενώς τα οξυμένα προβλήματα που απασχολούν τον δασεργατικό κόσμο. Ο Δήμος τάσσεται στο πλευρό των δασεργατών. Γι΄ αυτό θα ακολουθήσουν και άλλες επισκέψεις στις συστάδες και των άλλων Δασικών Συνεταιρισμών.

Ο Δήμος μετά την εκκαθάριση του μητρώου Δασικών Συνεταιρισμών, θα λειτουργήσει με όρους ισότητας και διαφάνειας για τους τρεις νεοσυσταθέντες Συνεταιρισμούς του Δήμου μας, με τους προέδρους των οποίων ο Δήμαρχος θα προγραμματίσει σύσκεψη στο επόμενο διάστημα.

Από το Γραφείο Δημάρχου